Egyetértési megállapodás

az Európai Közösség és a Pakisztáni Iszlám Köztársaság között a textiltermékek piacra jutására vonatkozó szabályokról

(1) A Pakisztán kormánya és az Európai Bizottság között 1994 áprilisában Marakeshben tartott, a kereskedelmi tárgyalások uruguayi fordulójának megkötésére irányuló miniszteri ülésen elért megállapodással összhangban mindkét küldöttség képviselői konzultációt tartottak, hogy kielégítő megoldást találjanak a textil- és ruházati termékek piacra jutásával kapcsolatos legfontosabb problémákra, és így jobb és stabilabb kereteket teremtsenek a jövő kétoldalú kereskedelmi kapcsolatai számára.

(2) Pakisztán kormánya tudomásul vette a WTO-megállapodás mellékletében felsorolt textil- és ruházati termékekre vonatkozóan felajánlott vámengedményeket, amelynek összefoglalását az I. melléklet tartalmazza.

(3) Az Európai Bizottság tudomásul vette, hogy Pakisztán kormánya 1994. július 1-jén 70 %-ra csökkentette a textil- és ruházati termékekre vonatkozó vámtételei legmagasabb szintjét, és ezt a szintet a vonatkozó WTO-rendelkezések értelmében 1995. december 31-ig tartó időszakra rögzíti. Ezen túlmenően csökkentik a vámokat, és azokat a II. mellékletben felsorolt termékekre a megadott szinteken rögzítik a jelzett ütemezés szerint.

(4) Pakisztán kormánya 1994 folyamán megszüntet minden, a II. mellékletben szereplő textiltermékekre vonatkozó mennyiségi korlátozást. Amennyiben azonban Pakisztán textiliparában vagy fizetési mérlegét tekintve kritikus helyzet állna elő, Pakisztán kormánya az 1994. évi GATT és a WTO-megállapodás értelmében fenntartja a jogot, hogy az Európai Bizottsággal folytatott szükséges konzultációkat követően újra mennyiségi korlátozásokat vezessen be.

(5) Pakisztán kormánya megerősítette, hogy a nyersgyapot kivitelére vonatkozó kettős árképzési politikát megszüntette. Reményei szerint ez eloszlatja az európai textilipar e tekintetben kifejezett aggályait. Miközben Pakisztán a GATT értelmében fenntartotta a jogot, hogy intézkedéseket hozzon az ezen a területen esetlegesen felmerülő kritikus helyzet kezelésére, azonban célja az ilyen intézkedések elkerülése volt.

(6) Tekintetbe véve, hogy e kiegészítő kötelezettségvállalások jelentősen hozzájárulnak a pakisztáni textil- és ruházati termékek piacának hatékony megnyitásához, az Európai Bizottság kész kedvezően elbírálni a pakisztáni kormány által benyújtandó kérelmeket az olyan meglévő kontingenskorlátozások rendkívül rugalmas kezelése iránt (beleértve a következő kontingensévre való átvitelt, a kontingensek előre történő kihasználását és a kategóriák közötti átcsoportosítást), amelyek az egyes kontingensévekre nem haladják meg az alábbi összegeket:

1994: | 3000 tonna, |

1995: | 3000 tonna, |

1996: | 3000 tonna, |

1997: | 3000 tonna, |

1998: | 3000 tonna, |

1999: | 3000 tonna, |

2000: | 4000 tonna, |

2001: | 4000 tonna, |

2002: | 4000 tonna, |

2003: | 4000 tonna, |

2004: | 4000 tonna. |

Bármely kontingensévben a rendkívüli rugalmasságok teljes összege az egyes kategóriákban nem haladhatja meg a 2000 tonnát.

(7) Ezen túlmenően az Európai Bizottság haladéktalanul bevezeti a szükséges belső eljárásokat annak biztosítására, hogy a pakisztáni kézi szövésű és háziipari termékek behozatalát jelenleg érintő minden korlátozás megszűnjön a WTO-megállapodás hatálybalépése előtt.

(8) A pakisztáni küldöttség felhívta a Bizottság figyelmét arra, hogy a pakisztáni kormány nagy jelentőséget tulajdonít a jelenleg az Európai Unióban korlátozás alá eső egyes kategóriák GATT hatálya alá történő mielőbbi bevonásának.

(9) A pakisztáni küldöttség és az Európai Bizottság emlékeztetett arra, hogy azzal az értesítéssel összhangban, amelyet a WTO titkárságának kell megküldeniük a textiltermékekre vonatkozó hatályos kétoldalú megállapodásuk rendelkezéseinek a WTO-megállapodás szerinti közigazgatási szabályozásként történő fenntartásáról, az árukosár túllépési mechanizmus helyébe a WTO-textilmegállapodás biztonsági záradéka lép, valamint arra, hogy a kijátszásra vonatkozó jelenlegi eljárásokat fenntartják (azaz a konzultációkat követően kizárólag a szóban forgó áruk mennyiségével terhelhetik meg a kontingenseket).

(10) Pakisztán kormánya és az Európai Bizottság megállapodott abban, hogy rendszeres időközönként konzultálnak az egyetértési megállapodás megfelelő végrehajtásának biztosítása, valamint a textil- és ruházati termékek kereskedelmének kölcsönös kiterjesztését szolgáló további lehetőségek feltárása érdekében.

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar

+++++ TIFF +++++

+++++ TIFF +++++

+++++ TIFF +++++

--------------------------------------------------

I. MELLÉKLET

AZ EURÓPAI UNIÓ TEXTIL- ÉS RUHÁZATI TERMÉKEKRE VONATKOZÓ VÁMCSÖKKENTÉSEI

Az Európai Unió által a Kereskedelmi Világszervezet piacra jutásról szóló megállapodásának keretében vállalt vámengedmények alapján a textil- és ruházati termékek vámjai nem haladják meg az alábbi legmagasabb szinteket:

Szál és fonal: | 4 %, |

Kiskereskedelmi forgalomra szánt fonal: | 5 %, |

Szövet: | 8 %, |

Konfekció és ruházat: | 12 %. |

Ahol a jelenlegi vámtételek alacsonyabbak, az alacsonyabb vámtételek maradnak érvényben.

--------------------------------------------------

II. MELLÉKLET

A PAKISZTÁNBA SZÁLLÍTOTT ELSŐBBSÉGI EXPORTTERMÉKEK JEGYZÉKE

Termékmegnevezés | KN-kód | Vámtételek (%) |

5 év után 2000.7.1. | 10 év után 2005.7.1. |

Szintetikus végtelen szálból készült fonal | 5402 | 30 | 25 |

Mesterséges végtelen szálból készült fonal | 5403 | 25 | 20 |

Szintetikus vágott szál | 5503 | | |

akrilból | | 25 | 20 |

más | | 35 | 25 |

Szövet selyemből | 5007 | 35 | 30 |

Kártolt gyapjúfonal | 5106, 5107 | | |

fehérítetlen, szürke | | 35 | 30 |

festett | | 15 | 10 |

Szövet kártolt gyapjúból | 5111 | 35 | 30 |

Szövet fésűsgyapjúból | 5112 | 35 | 30 |

Lenszövet | 5309 | 35 | 30 |

Pamutfonal | 5205, 5206, 5207 | 15 | 10 |

Végtelen műszálból készült varrócérna | 5401 | 25 | 20 |

Szintetikus végtelen szálú fonalból készült szövet (festett/nyomott) | 540710, 20, 42, 43, 44, 53, 54, 60, 72, 73, 74, 82, 83, 84, 92, 93, 94 | 35 | 30 |

Mesterséges végtelen szálból készült szövet (festett/nyomott) | 540810, 22, 24, 32, 34 | 25 | 20 |

Szintetikus vágott szálból készült fonal (gyapjúval kevert) | 550931, 32, 52, 61, 91, 99 | 20 | 15 |

Szintetikus vágott szálból készült szövet (festett/nyomott vagy különböző színű fonalból készült) | 551219, 29, 99 | 35 | 30 |

551321-49 | 35 | 30 |

551421-49 | 35 | 30 |

Más szövet szintetikus vágott szálból (gyapjúval kevert) | 551513, 22, 92 | 35 | 30 |

Nem szőtt szövet | 5603 | 35 | 30 |

Szintetikus gyep sportoláshoz | ex570320, 30 | 15 | 10 |

Bolyhos szövet | 5801 | 40 | 35 |

Szövet műanyaggal impregnálva | 5903 | 40 | 35 |

Textiltermék műszaki célra | 5911 | 35 | 30 |

Ujjas mellény és pulóver | 611010 | 50 | 35 |

Férfiöltöny gyapjúból | 620311 | 50 | 35 |

Női ruha | | | |

kötött | 610441, 42, 43, 49 | 50 | 35 |

szőtt | 610441, 42, 43, 49 | 50 | 35 |

Férfi felsőkabát gyapjúból | 620111, 91 | 50 | 35 |

Férfiing kötött gyapjúanyagból | 61059010 | 50 | 35 |

Női blúz kötött gyapjúanyagból | 61069010 | 50 | 35 |

Hosszúbolyhos kelme | 600110 | 35 | 30 |

Egyéb kötött kelme | 600210, 30 | 50 | 35 |

Kötött férfiöltöny gyapjúból | 610311 | 50 | 35 |

Kötött férfi hosszúnadrág gyapjúból | 610341 | 50 | 35 |

Kötött női kosztüm gyapjúból | 610411 | 50 | 35 |

Kötött női ruhaegyüttes gyapjúból | 610421 | 50 | 35 |

Csecsemőruha és tartozékai gyapjúból | 611110 | 50 | 35 |

Harisnyanadrág, harisnya és zokni | 6115 | 50 | 35 |

Férfiöltöny gyapjúból | 620311 | 50 | 35 |

Férfizakó gyapjúból | 620331 | 50 | 35 |

Kendő és sál | 6214 (kivéve 20) | 50 | 35 |

Nyakkendő | 6215 | 50 | 35 |

Takaró | 630120, 90 | 50 | 35 |

--------------------------------------------------